ପ୍ରେମିକା ବାହା ଘର ବନ୍ଦ କରିବାକୁ ପ୍ରେମିକ କଲା ଏମିତି କାମ, ଏବେ ଯାହା କରିବେ ମୁଖ୍ୟମନ୍ତ୍ରୀ ! - Prameya News7\nପ୍ରେମିକା ବାହା ଘର ବନ୍ଦ କରିବାକୁ ପ୍ରେମିକ କଲା ଏମିତି କାମ, ଏବେ ଯାହା କରିବେ ମୁଖ୍ୟମନ୍ତ୍ରୀ !\nପାଟନା ୧୭/୫ଃ କରୋନା ଭୂତାଣୁ ସଂକ୍ରମଣ ଗତିରେ ରୋକ ଲଗାଇବାକୁ ବିହାରରେ ଲକଡାଉନ ଲାଗିଛି। ଏହି ଅବଧିକୁ ପୁଣି ଥରେ ୨୫ ମେ'କୁ ଘୁଞ୍ଚାଇ ଦେଇଛନ୍ତି ରାଜ୍ୟ ସରକାର। ମୁଖ୍ୟମନ୍ତ୍ରୀ ନୀତିଶ କୁମାର ଏନେଇ ଟ୍ବିଟ୍ କରି ଜଣାଇଛନ୍ତି। ଏ ତ ଥିଲା ବିହାରରେ ସଂକ୍ରମଣ ଏବଂ ଲକ୍ଡାଉନ୍ ଖବର। କିନ୍ତୁ ଆଉ ଏକ ଆଶ୍ଚର୍ଯ୍ୟକର ଘଟଣା ଘଟିଛି ଯାହା ଏବେ ଚର୍ଚ୍ଚାର ବିଷୟ ପାଲଟିଛି।\nଜଣେ ପାଗଳ ପ୍ରେମୀ ମୁଖ୍ୟମନ୍ତ୍ରୀଙ୍କ ଟ୍ବିଟ୍ରେ ଦେଇଥିବା ରିପ୍ଲାଏ କୌତୁହଳ ସୃଷ୍ଟି କରିଛି। ହୁଏତ ତାଙ୍କ ପାଇଁ ଏହା ଦୁଃଖ ଏବଂ ଆଶଙ୍କାର ବିଷୟ ହୋଇାପାରେ କିନ୍ତୁ ଯୁବକଙ୍କ ଟ୍ବିଟ୍ ପଢ଼ିଲେ ଆପଣଙ୍କ ଓଠରେ ଚେନାଏ ହସ ଫୁଟିଉଠିବ ନିଶ୍ଚୟ। ରାଜ୍ୟରେ ଲକଡାଉନ୍ ଅବଧି ବୃଦ୍ଧି ନେଇ ମୁଖ୍ୟମନ୍ତ୍ରୀ କରିଥିବା ଟ୍ବିଟ୍ରେ ରିପ୍ଲାଏ କରି ଜଣେ ବିହାରର ଯୁବକ ଅଜବ ଦାବି କରିଛନ୍ତି।\nଲକ୍ଡାଉନ ଲାଗିଛି ଭଲ ହୋଇଛି କିନ୍ତୁ ବିବାହ ଉତ୍ସବ ଉପରେ ରୋକ ଲଗାଇବାର ଆବଶ୍ୟକତା ରହିଛି । ଏହା ଦ୍ବାରା ୧୯ ମେ'ରେ ବିବାହ କରିବାକୁ ଯାଉଥିବା ତାଙ୍କ ପ୍ରେମିକାର ବାହା ଘର ବନ୍ଦ ହୋଇପାରିବ ବୋଲି ପାଗଳ ପ୍ରେମିକ ଲେଖିଛନ୍ତି। ଯୁବକଜଣଙ୍କ ଟ୍ବିଟ୍ରରେ ଲେଖିଛନ୍ତି, 'ସାର୍ ଯଦି ବିବାହ ଉପରେ ରୋକ ଲଗାଇଦିଅନ୍ତି ତ ମୋ ଗର୍ଲଫ୍ରେଣ୍ଡର ବାହା ଘର ୧୯ ମେରେ ଥିଲା ବନ୍ଦ ହୋଇଯାଆନ୍ତା। ମୁ ଆପଣଙ୍କ ଠାରେ କୃତଜ୍ଞ ରହିବି।'\nତେବେ ପ୍ରେମିକଙ୍କ ଅନୁରୋଧ ମୁଖ୍ୟମନ୍ତ୍ରୀ ରଖିବେ କି ନାହିଁ ଜଣାନାହିଁ। କିନ୍ତୁ ଏହି ଟ୍ବିଟ୍କୁ ହଜାର ହଜାର ଲୋକେ ଲାଇକ ଏବଂ ସେୟାର କରୁଛନ୍ତି। ସମସ୍ତଙ୍କ ମୁହଁ ରେ ଗୋଟିଏ ପ୍ରଶ୍ନ ଯଦି ବିବାହ ଉପରେ ସରକାର ରୋକ ଲଗାଇଦିଅନ୍ତି ତେବେ ସେ କଣ ତାଙ୍କ ପ୍ରେମିକାକୁ ବାହା ହୋଇପାରିବେ ?
